|  |  |
| --- | --- |
| **Hajdúszoboszlói Polgármesteri Hivatal****Egészségügyi és Szociális Iroda**4200 Hajdúszoboszló, Hősök tere 1.Telefon: 06-70-4894660 |  kódszám |

|  |  |  |
| --- | --- | --- |
| Ügyiratszám: HSZ/ 23876/2022A 2022. augusztus 05-i bizottsági ülésjegyzőkönyvének melléklete | Ügyintéző: | Veres Annamária |
| Ellenőrizte: | irodavezető |
| Megtárgyalja: (bizottságok megnevezése) | Szociális és Egészségügyi Bizottság  |

**E L Ő T E R J E S Z T É S**

**települési lakhatási támogatás ügyében**

**Tisztelt Polgármester Úr!**

**Tisztelt Bizottság!**

A Hajdúszoboszló Város Önkormányzata Képviselő-Testületének 8/2015. (II.19.) önkormányzati rendelet 15.§ alapján települési lakhatási támogatásra jogosult az a személy, aki a kérelemben megjelölt lakásban életvitelszerűen lakik és annak tulajdonosa, bérlője vagy egyéb jogcímen használója, illetve akinek a háztartásában az egy főre jutó havi jövedelem nem haladja meg az öregségi nyugdíj legkisebb összegének a 400%-át (114.000.-Ft) és a vele egyháztartásban élők egyik tagjának sincs az általuk lakott ingatlanon kívül más vagyona.

A lakhatási támogatás szilárd tüzelőre is adható, a városban üzemelő négy szolgáltatóval – Bánki-Holz Kft, Bajcsy Kereskedőház, POLI-T Kft, Nord-Point Kft - szerződést kötött az Önkormányzat, mely alapján az ügyfelek ellátását vállalták.

Az Európában dúló gazdasági válság a mi kis városunkba is begyűrűzött. A tüzepeket telefonon megkerestem, tájékoztattak, hogy egyáltalán nincsen fa készleten, a beszállítókkal augusztus illetve szeptember közepén kell felvenniük a kapcsolatot. A faanyag beszállítása és az ára bizonytalan.

Jelenleg 110 háztartás jogosult települési lakhatási támogatás keretében szilárd tüzelőre, ebből 57 esetben a jogosultság vége 2022.06.30. és 2022.11.30. közötti időszak. Az ügyfelek nem tudják igénybe venni a jogosultság végéig a szilárd tüzelőt, ezért kérjük a Tisztelt Bizottságot, hogy a lentebb megfogalmazott eljárásrend alkalmazását javasolja Polgármester Úr, mint döntéshozó részére.

Határozati javaslat:

Hajdúszoboszló Város Önkormányzatának Szociális és Egészségügyi Bizottsága javasolja Hajdúszoboszló Város Önkormányzat Polgármesterének, hogy a 2022.06.30. és 2022.11.30. közötti időszakban lejáró szilárd tüzelőre megállapított települési lakhatási támogatások vonatkozásában, a tüzelő kiváltásának határidejét 2022. december 31.-ben állapítsa meg.

Hajdúszoboszló, 2022.08.04.

 Tisztelettel: Veres Annamária

 ügyintéző